Capítulos - luci\nCapítulo 0 Difuminados\nLuci, non pode crer o que oe cando o seu marido nun restaurante diante de todo o mundo lle di que se quere separar. Téñense que enfrontar ao trago de contarse ao seu fillo Hadrián de 10 anos, pero as cousas non saen como esperan.\nCapítulo 1 De relax con Mamá\nA nai de Luci aparece por sorpresa na casa da filla cun agasallo: unha fin de semana de relax nun spa para Luci e máis Berto. Soledad aínda non sabe que a súa filla e mailo seu xenro están separados, así que toma unha decisión (ou venganza): disfrutará ela mesma do Spa, con Luci.\nCapítulo 2 Vandalismo\nTras traballar ata tarde o día anterior arranxando un parterre, Luci atópase un triste panorama: botellas, vasos e un rapaz durmindo encima del. Kevin, que a coñecía de cando era pequeno, vai días despois ao traballo de Luci a pedirlle disculpas… ou iso é o que parece.\nCapítulo 3 Algo no motor\nLuci ten que pasar por primeira vez a ITV. Convencida de que todo vai de marabilla, sorpréndese ao ver que só lle permiten utilizar o coche para ir da ITV ao taller e do taller á ITV. Pero o peor aínda está por chegar cando coñece ao dono do taller, Topi.\nCapítulo 4 Regalos dobres\nA relación entre Hadrián e o seu pai, cada vez máis distantes, preocupa a Luci. Pero a solución que se lle ocorre a Berto non é a que Luci se podería esperar: o pai empeza a mercar a súa confianza con agasallos, moitos e caros agasallos.\nCapítulo 5 Pequeno drama no portal\n“A señora da limpeza non limpa ben, ergo é unha porca” é a primeira da guerra de notas que ten lugar no ascensor do edificio de Luci. Entre cabichas baixo os felpudos e unhas gafas de cu de vaso, Luci terá que lidiar coa señora Felicitas e o seu veciño, Arcadio.\nCapítulo 6 O novo xefe\nTras a xubilación do seu xefe de toda a vida, Luci e Cosme ven como a chegada do novo, Miguel, revoluciona todo o servizo de mantemento de xardíns. Un novo xefe que lles transmitirá ilusión e boas sensacións… ao principio.\nCapítulo 7 O profe tenme manía\nLuci atopa a casa demasiado limpa e a Hadri especialmente colaborativo. A explicación está no calendario: estamos a fin de trimestre. Hadri suspendeu Naturais e bótalle a culpa ao profesor, que lle ten manía. Luci non o cre ata que le o caderno do profesor.\nCapítulo 8 luci ligando\nO novo camareiro da cafetería á que vai sempre Luci pídelle unha cita. Luci está tan sorprendida coma encantada de que un home lle faga proposicións. Un noivo a estas alturas? Como en toda relación, por ben que empece nunca se sabe como vai rematar.\nCapítulo 9 Segundas oportunidades\nBerto aparece, por sorpresa, na casa de Luci. Ë noite e vén empapado pola choiva. Semella estar nun mal momento. Pídelle se pode quedar a durmir esa noite na súa casa. Pero esa noite leva a outra e a outra, e Luci comeza a mosquearse. Cando está decidida a botalo, Berto dille que quere volver con ela.\nCapítulo 10 Luci no ximnasio\nNin as contracturas, nin a insistencia dos seus amigos e familia convencen a Luci para apuntarse ao ximnasio, pero unha monitora repelente á que non coñece de nada si. E pagando un ano por adiantado. Empeza sen ganas, pero pouco a pouco vaille collendo gustiño ao mundo do deporte.\nCapítulo 11 Unha verdade incómoda\nCosme, para desafogar, faille unha confidencia a Luci: ten unha amante. De aí en diante, Cosme está incómodo con Luci, xa que esta sabe o seu gran segredo. Luci só atopa unha solución: compartir con el un segredo igual de importante.\nCapítulo 12 Que lle pasa a Hadrián?\nOs 14 anos son unha idade difícil. Se non, que llo digan a Luci, que ten que atua que, nunha mesma semana, o seu fillo chegue borracho dúas veces, e cun forte cheiro a tabaco outra. O que Luci non sabe é que Hadri faino todo para impresionar a unha rapaza do seu instituto.\nCapítulo 13 Anxos con coliflor\nLuci afronta o seu primeiro nadal sen Berto e non o leva moi ben. Ela non é das que se deprimen nesas datas, senón das que lles parece o momento máis entrañable do ano. Polo menos, ata agora. Como será o Nadal coa súa irmá e coa nai?


Vieiros: Galiza Hoxe - Verdegaia pide que se suspenda o concurso eólico\nContinuismo da política do PP\nA asociación ecoloxista Verdegaia demanda, como xa o fixo anteriormente a Federación Ecoloxista Galega (FEG), que se suspenda o concurso eólico mentres non se elabore un novo Plano Sectorial Eólico e se amplíe a Rede Natura 2000. Ao se ter convocado o concurso sen fixar previamente límites ambientais á instalación de novos parques, a ampliación da potencia eólica en 2.325 MW provocará danos graves ao patrimonio natural galego. Verdegaia entende e apoia a decisión da Consellería de Medio Ambiente de abandonar a comisión de valoración e esixe á Consellería de Innovación e Industria que sexa máis sensible á defensa do territorio e menos a certos intereses empresariais.\nVer4degaia - 13:08 25/12/2008\nNo que atinxe á conservación da biodiversidade e da paisaxe, a única mudanza positiva na política eólica autonómica introducida polo bipartito é a prohibición de construír novos parques en espazos da Rede Natura 2000, que en Galicia tan só ocupa un 11% do territorio. A Consellería de Innovación e Industria rexeitou todas as propostas presentadas por Verdegaia ao borrador de decreto eólico para compatibilizar a enerxía eólica coa preservación do territorio. A máis importante das cais era que se definise, de acordo coa Consellería de Medio Ambiente, un completo mapa de zonas de exclusión por motivos ambientais antes de outorgar novas autorizacións de parques, seguindo o exemplo doutras comunidades autónomas, caso de Asturias ou de Navarra.\nA Consellería de Innovación e Industria está a actuar coa mesma falta de sensibilidade ambiental que a caracterizou cando gobernaba o PP. Por iso, quere repartir un novo pedazo da “tarta eólica” co mesmo Plano Sectorial Eólico aprobado polo Goberno anterior, e ademais incorporar no novo Plano Eólico aquelas zonas non incluídas no actual que interesen aos promotores eólicos. Coa nova política eólica, a diferenza é que a destrución ambiental asociada ao malo ordenamento dos parques eólicos terá probablemente maior participación empresarial de capital galego e menos de fóra do país.\nNo caso de se resolver agora o concurso eólico, Verdegaia reclama a máxima transparencia e que se explique detalladamente a xustificación da resolución e en que zonas se construirían os parques. Neste sentido, sería desexable que se divulgasen as actas das reunións da comisión de valoración.\nVerdegaia lamenta tamén que a ampliación da nova potencia eólica vaia ter beneficios moi limitados en materia de loita contra a mudanza climática, ao non se enmarcar nunha política enerxética sustentable que priorice o aforro enerxético e a diminución da produción de electricidade nas centrais térmicas, especialmente nas de carbón. Por iso, e de acordo coas previsións da propia Xunta contidas na proposta do Plano de Acción contra a Mudanza Climática, as emisións de gases de efecto invernadoiro derivadas produción enerxética en Galicia aumentarán o 16,85% no período 2008-2012 a respecto de 2007. Á Consellería de Innovación e Industria só lle importa que Galicia produza máis electricidade, tanto sucia como limpa, tanto para atender o crecente consumo interno como para exportar ao resto da Península Ibérica, con maiores beneficios económicos para Galicia pero tamén con maiores impactos ambientais a escala galega e global.\nNota: O documento de Verdegaia “Enerxía eólica para a sustentabilidade” (abril 2007), cuxas suxestións foron rexeitadas pola Consellería de Innovación e Industria, pode descargarse en http://www.verdegaia.org/content/view/271/122/


A aventura de aprender inglés xogando - Xornal de Lugo " />\n• Obras de asfaltado do entorno do Auditorio Municipal\nA aventura de aprender inglés xogando\nInside OutAcademia de InglésWowEnglishEnglish Centre\nAprender inglés é o propósito de aninovo incumplido de moitos de nós. Unha lingua case universal e que se converte en imprescindíbel cando saímos de viaxe e que nos custa tanto aprender. E é que non é fácil decidirse a coñecer as entrañas dun idioma cando xa fai anos que saímos da escola e xa non nos lembramos de como era eso de sentarse diante dos apuntes e poñerse a estudar.\nPor sorte, a vida evoluciona e, con ela, os métodos de aprendizaxe. Baixo as premisas de diversión, entretemento e utilidade nace en Lugo a academia de inglés ‘Inside Out’, da man de Josibel García e Beatriz Folgueira, dúas emprendedoras que, xuntas, cambiarán a forma de aprender inglés de nenos e maiores.\nEsta tarde a partir das 20 horas, todo aquel que o desexe poderá acudir a inauguración de ‘Inside Out’, na praza Viana do Castelo. A academia abrirá ás súas portas o luns para os grupos infantís, de 3 a 12 anos, cun método revolucionario e único na cidade: o WowEnglish.\nEsta metodoloxía céntrase en tres piares fundamentais: grupos reducidos, clases 100% en inglés e, o máis importante, aprender xogando.\n“É un método dinámico, baseado no aprendizaxe da lingua de forma natural; con actividades, moitos xogos…Traballamos moito coas enerxías da clase, buscamos que os nenos veñan a clase con ganas, motivados”, conta Josibel García, quen explica tamén a procedencia do WowEnglish: “Esta metodoloxía nace dun profesor inglés, ao redor do 2014 e todo o material está baseado nel e na súa mascota: un paxariño”.\nPero Beatriz e Josibel non quedan aí. O soporte audiovisual é chave á hora de transmitir o aprendizaxe aos máis pequenos, tanto é así, que o inglés sae das aulas e chega aos fogares dos seus alumnos. “A parte das clases que son moi dinámicas, os nenos reciben un cd-dvd e unha app para que os nenos poidan seguir en contacto co inglés, ademáis teñen unha canle de Youtube moi activo no que hai contido diario para que os pequenos podan seguir en contacto co inglés”, relata Beatriz García.\n“Aos nenos gústalles e normalmente piden ver os vídeos na casa”, explican estas profesoras que contan cunha dilata experiencia profesional en todas as idades. Ademáis, toda a ensinanza das aulas poderá reforzarse con obradoiros de diferentes temáticas que organizarán, a parte das clases, para incorporar novos coñecementos.\n‘Inside Out’ ten actualmente a matrícula aberta para os nenos e poden obter toda a información na súa web: insideoutenglish.com ou nas redes sociais da academia, en Facebook e Instagram.\nAdultos tamén na aventura\nBeatriz e Josibel abren ás súas portas, tamén aos adultos, seguindo as premisas do método infantil pero adaptadas. Así, os grupos reducidos e a diversión continúan centrando as clases para adultos, divididos tamén por niveis pero cunha particularidade que diferencia esta academia das demáis: sitúa ao alumnado en contextos que simulan situacións reais, da vida cotiá, facilitando así unha aprendizaxe útil e comunicativa que axudará aos adultos a desenvolverse, por exemplo, nunha viaxe polo estranxeiro.\nAdemáis, as aulas de adultos, que comezarán próximamente, contarán coa posibilidade de ofrecer clases individualizadas para fins concretos.\nColaboracións para dinamizar o barrio\nPero o afán de traballo destas rapazas non queda só nas clases de inglés. Beatriz e Josibel buscan tamén dinamizar o barrio no que teñen situada a súa academia a través de posibles colaboracións con empresas e asociacións da zona.


Divorcio institucional entre Negreira e A Baña | Radiofusion - A programación das Emisoras Municipais Galegas\nDivorcio institucional entre Negreira e A Baña\n23 de Xuño, 2010 - 12:00 h. | Publicada por Radio Negreira\nA construcción da piscina climatizada municipal de Negreira e A Baña derivou en ruptura institucional entre os dous concellos. Despois de tres anos sin chegar a un acordo co municipio veciño, a corporación municipal de Negreira aprobou por unanimidade a solicitude á Deputación do orzamento necesario para levar a cabo a piscina no complexo polideportivo de Pedra Mámoa. O alcalde nicrariense, o socialista Jorge Tuñas, reiterou que “coa Baña\nA alianza entre Negreira e A Baña para a edificación desta infraestructura ráchase ao non chegar a un acordo entre as dúas partes. O alcalde de Negreira comunicou este divorcio e afirmou ser alcalde dos seus veciños e que velará polos seus intereses. Esta decisión foi criticada polo PP de Negreira argumentando que os veciños bañeses se beneficiarán desta instalación sin aportar nada.\nÁs diferenzas entre ambos concellos na construcción da piscina municipal outra cuestión colmou a paciencia do goberno nicrariense. Os campamentos de verán que se realizan conxuntamente entre os dous municipios veciños provocou tamén desavenencias entre ambos. Segundo o goberno municipal de Negreira, A Baña impedía a participación de monitores de ambos concellos, a pinga que provocou este divorcio. Unha ruptura institucional da que se descoñece si se chegará a unha reconciliación.


300 horas máis de atención para os usuarios do Servizo de Axuda no Fogar da Guarda - Vigo al minuto\n300 horas máis de atención para os usuarios do Servizo de Axuda no Fogar da Guarda\nO obxectivo é acabar coa listaxe de espera de dependencia de grao 3\nAuthor RedacciónPosted on 4 noviembre 2021 4 noviembre 2021\nO Servizo de Axuda no Fogar (SAF) é un servizo público no que os concellos asumen unha parte moi importante, «a pesar de ser competencia da Xunta de Galicia«, consistente en ofrecer un conxunto de atencións a persoas ou unidades de convivencia no propio domicilio para facilitar o seu desenvolvemento e a permanencia no seu medio habitual.\n65 persoas beneficiarias y 2.386 horas de atención\nEn A Guarda, a xestión do servizo é mixta, contando con persoal propio (10 auxiliares de axuda no fogar) e dunha empresa que atende os casos que son derivados dende os servizos sociais comunitarios. Dende o ano 2018 a prestación do servizo de axuda no fogar é realizado pola empresa local Alento Servizos.\nActualmente 65 persoas son beneficiarias do servizo, 47 na modalidade de dependencia , e 18 en réxime de libre concorrencia, (sobre 300 horas prestadas mensualmente). Co incremento das 300 h que se están incorporando a número de horas que se prestan en dependencia será de 2.386 horas en total.\nAs persoas que precisen de calquera destes servizos poden dirixirse ao departamento de servizos sociais comunitarios no 1º andar do edificio do concello vello na Praza do Reló, chamando ao 986 61 4507 ou no enderezo electrónico [email protected]\nVIPS Vialia dona los 6.000€ de la recaudación del 28 de octubre a Cruz Roja en Vigo\nVigo hace un balance positivo de la Primera Feria Vegana y Sostenible de Galicia


Gradicela: Trasnoitando na Selva\nTrasnoitando na Selva\nQuedei con X e R sobre as nove no Plaza (o sitio está moi a man e os donos son amigos) mentres agardabamos a que B acabase de ocuparse das cadelas (paseo e penso) e se nos unise hora e media despois para cearmos os catro nun restaurante que abriu hai pouco case ao ladiño.\nComentamos a súa recente visita ao oculista, un estupendo profesional ao que nós levamos acudindo máis de cinco anos, pois é moi meticuloso e exhaustivo nos seus exames. Non faltaron os risos -coma adoito con eles- ante as ocorrencias do doutor, as súas recomendacións e as saídas que nos suxiren; o resultado da consulta foi que R debe poñer lentes (o curioso é que eu, non sei por que, estaba convencida de que xa as usaba) e os dous terán que volver ao cabo dun ano.\nAínda enredamos un chisco con B e a súa cervexa e logo encamiñámonos ao restaurante, situado de xeito inmellorable nunha casa reformada ad hoc. Comezamos a rosmar en canto pedimos, xa que non había varios dos pratos ofrecidos, ben porque non era a tempada de grelos, ben por calquera outro motivo. Todos coincidimos en que deberían retirar da carta o que non tivesen, porque non é serio manter unha tan estensa cando non se está disposto a servir calquera cousa que figure nela. Comemos, iso si, aínda que non fose xusto o que nos apetecía nin gozase da calidade esperada; charlamos tamén, con certa incomodidade, pois a decoración, sen graza ou case inexistente, non incluía cortinas nas fiestras (seica a tea absorbe gran parte do ruído) e o son reverberaba entre as paredes, rebotaba no alto teito e aterraba nos meus audífonos facéndome tremer os oídos. Supoño que a présa por abrir o local no verán levou os encargados a descoidar as súas condicións, que non eran, nin moito menos, as mellores. Este sitio, borrado, medio bramaba B cando saïamos pola porta; si, si, asentimos os demais.\nNon podería asegurar os temas que xurdiron dende entón ata as cinco da mañá, pero si que o tempo voou, que me sentín moi a gusto e que xa estou desexando que as circunstancias sexan propicias para repetir (noutro restaurante, madía leva!).\nEncallouno Peke ás 2:28:00 p.m.\nEtiquetas: ribeira , saídas , vida\nQue non sexa tempada de crelos, non é motivo para non telos: o grelo conxélase e mantén textura e sabor. De feito as gambas con grelos tómanse todo o ano.\nEu ainda gardo dez ou doce bolsiñas dos grelos do pasado febreiro-marzo.\nE teño que dicir que están boísimos.\nSeguramente son novatiños de todo.\nPero, o importarte é xuntarse e falar.\nO curioso -e máis grave- é que non son novatiños, Chus. Tiñan un restaurante en Aguiño e agora abriron aquí.\no tempolvoa sempre que se está agustiño.


Iceweasel anouncement (Galego) - ParabolaWiki\nIceweasel anouncement (Galego)\nRecentemento, foi insertado no repositorio [libre] o navegador de Debian chamado Iceweasel (en realidade é o "iceweasel-libre"), para animar aos usuarios de Icecat a cambiar por el. Durante moito tempo o noso navegador foi o Icecat GNU. Ambos son baseados no navegador Mozilla Firefox, que non esta incluido no noso repositorio, porque recomenda addons non libres, e incentiva o uso de softwares non libres como o servicio (Google safebrowsing), e ten licenciamento de marcas non libres.\nDesde o punto de vista ideolóxico, Icecat é o navegador que queremos usar. Como parte do sistema operacional GNU, este programa comparte as nosas metas da liberdade. Non obstante, Giuseppe Scrivano é o único desenvolvedor traballando no Icecat, e el está tendo problemas para mantelo só, e está procurando un comantedor. Infelizmente, isto significa xeralmente hai un gran período de tempo entre a nova versión do Firefox e a versión do Icecat. Cando foi lanzada a nova versión do Firefox, non había nin sequera a versión 8 do Icecat; entón debido ao tempo de atraso da versión, foi lanzada directamente unha versión baseada no Firefox 9, pero o programa levaba un problema en común. Cando unha versión nova era lanzada, cada versión era máis defectuosa que a anterior; fai tempo estábamos tratando un erro que era que a guía de restauración non funcionaba correctamente e até o día de hoxe non foi resolto, ademais diso na versión 9 apareceran novos bugs (erros) como bloqueos graves e conxelamentos no programa.\nEn canto, o Icewasel do Debian é menos dedicada a liberdade, e existe por causa de dúas finalidades; unha debido a cuestións de marca rexistradas da Mozilla con Firefox, e a outra é para atender por defecto de calidade Debian, por exemplo: o Firefox, e, por tanto, o Icecat non apoiara a arquitectura MIPS desde a versión 4. Isto é lamentable, porque iso significa que a versión port de Parabola para mips64el ten que ofrecer unha versión ainda máis antiga do Icecat.\nEntre o momento en que o Firefox 9 e o Icecat estaban saíndo, e na falta dun recente navegador baseado en Mozilla, o noso proxecto irmán, ConnochaetOS escribíu un patch para que o Iceweasel cambiara para un navegador sen addons non libres ou servicios non libres, e empaquetamento como iceweasel-libre.\nPor varias razóns o Iceweasel de ConnochaetOS era inadecuado para a inclusión no Parabola, entón Lucas Shumaker (lukeshu) comezou a modificar o PKGBUILD para Parabola. Logo despois que el comezou isto, o Icecat 9 saiu, e entón eles comezaron a traballar en conxunto. Por un tempo os dous estaban en [libre-testing].\nIceweasel probou ser estable, e agora forma parte do repositorio [libre]. Non obstante, o Icecat 9 experimentou moitos erros e bloqueos, e está ainda no [libre-testing] para ser revisado. Se vostede está interesado en correxir estes erros para que o Icecat sexa estable, co obxectivo de que fique no repositorio [libre], vostede debe entrar en contacto con Giuseppe na súa lista de discusión.\nRetrieved from "https://wiki.parabola.nu/index.php?title=Iceweasel_anouncement_(Galego)&oldid=21374"


Sober adxudica obras a cinco empresas locais por 121.500 euros - Noticias de Galicia\nSober adxudica obras a cinco empresas locais por 121.500 euros\nO Goberno local do Concello de Sober vén de adxudicar diversas obras a cinco empresas locais. En concreto, coa axuda do GDR Ribeira Sacra, destinaranse 50.000 euros á humanización da Praza do lugar de O Rivas, adxudicada a Construcciones Couso de Gundivós, á humanización da Praza de Vilela, que acometerá Construcións Diego Mazorra de Sistín do Mato, e á humanización da Praza de Casares, que realizará Construcciones J.R. de Millán.\nCon cargo ao Fondo de Compensación Ambiental 2013 adxudicóuselle a Arbore e Xardín de Bolmente o acondicionamento e ordenación do entorno de Portizó, en Anllo, cun orzamento de 7.500 euros.\nTamén as actuacións do POS de 2013 e 2014 as construirá unha empresa local. Así, adxudicáronselle a Excavaciones Javier de Anllo as obras de abastecemento de auga a Bertonia, Castaxua e O Campo, incluídas no POS de 2013 por un importe de 32.000 euros. A mesma empresa realizará a segunda fase do saneamento de Millán, no marco do POS de 2014. A actuación conta cun orzamento de 32.000 euros.\nO alcalde de Sober, Luis Fernández Guitián, subliña que o Concello cumpre así co seu compromiso de que as empresas locais realicen todas as obras “sempre que sexa legalmente posible”.\n26 de xuño de 2014 | 11:51\t• Sen comentarios


Ana Pontón: “Pediremos no Parlamento a reprobación dos xuíces da sentenza machista da “Manada” – Galicia 24 Horas\nBy Redacción on 29 abril, 2018 Comentarios desactivados en Ana Pontón: “Pediremos no Parlamento a reprobación dos xuíces da sentenza machista da “Manada”\nA portavoz do BNG Ana Pontón, abriu as xornadas de traballo organizadas en Pontevedra baixo o título «Retos dende Galicia» para avanzar en feminismo proclamando o seu orgullo de vivir nun país que sae á rúa para deixar claro que as mulleres non están dispostas a calar ante sentenzas “que destilan o máis rancio machismo xudicial” alentando a impunidade dos violadores e deixando indefensas ás vítimas.\nAnte o fallo xudicial do coñecido como Caso da Manada, Pontón anunciou que o Bloque vai levar ao Parlamento unha proposta de reprobación dos xuíces que ditan a sentenza ao entender que se trata dun caso de machismo xudicial que afecta a todas as mulleres.\n“Rexistraremos iniciativas na Cámara para reprobar a estes xuíces machistas, reclamar que as agresións sexuais sexan xulgadas como casos de violencia de xénero e promover os cambios que sexan necesarios para que os xuíces que emiten sentenzas machistas, -porque está non é a primeira nin é a única, teñan que ser apartados da carreira xudicial”, argumentou Pontón.\nPara a portavoz do BNG “non valen as equidistancias” nen as cortinas de fume en forma de debates sobre o código penal. “Que se cambie o que se teña que cambiar pero tamén é evidente que coa actual lexislación eses cinco machotes podían ter sido condenados por violación cando menos ao 22 anos de pena que solicitaba a Fiscalía, e non se pode tolerar que as mulleres sexamos tratadas como cidadáns de segunda, xa está ben de soportar tanta discriminación”.\nPara loitar contra esa discriminación e contra un poder xudicial “ao servizo do machismo, do patriarcado e de manter o status quo”, Pontón ve imprescindible “fortalecer o feminismo organizado en Galicia e un feminismo forte no ámbito político, e o BNG está disposto a situar ao feminismo no centro do debate tendo en conta as particularidades dun país que non ten poder político real”.\nPontón lembrou que o feminismo está na “base fundacional” do BNG, que foi esta forza política á que en 1996 impulsou dende o Congreso a despenalización do aborto e que foi tamén o Bloque quen, desde o Goberno da Xunta, fixo posible en 2007 a Lei e violencia de xénero máis avanzada de todo o Estado convertida nunha referencia.\nA xornada «Retos desde Galicia» para avanzar en feminismo celebrouse nun contexto de mobilización masiva do pasado 8M e no medio da onda de indignación social contra sentenzas xudiciais que desamparan ás vítimas de violencia machista.\nAna Pontón: “Pediremos no Parlamento a reprobación dos xuíces da sentenza machista da “Manada” added by Redacción on 29 abril, 2018


O SERVIZO DE SOCORRISMO XA ESTÁ OPERATIVO DESDE ESTE 1 DE XULLO - NOVAS | Cervo\nO SERVIZO DE SOCORRISMO XA ESTÁ OPERATIVO DESDE ESTE 1 DE XULLO\nEn total serán 6 os socorristas que velarán pola seguridade dos bañistas na Praia do Torno, que un ano máis acadou o distintivo da Bandeira Azul, que será izada mañá venres ao mediodía.\nEste xoves comezaron a prestar os seus servizos catro profesionais, e para a semana que vén está previsto que se incorporen dous máis; para completar o cupo de socorristas, que nos foi concedido pola Administración autonómica.\nO rexedor, Alfonso Villares, a Tenente Alcalde, Dolores García Caramés, e o edil de Turismo, David Rodríguez, achegáronse ata o areal, onde mantiveron un encontro con eles.\nXa está tamén todo o material de salvamento disposto na caseta de socorrismo; e tamén se abriron neste día os baños públicos das Praias do Torno, de Cubelas, e da Caosa.\nNos días previos, estivéronse realizando diferentes tarefas de limpeza e acondicionamento dos areais, como o asfaltado dos accesos á Praia de Rueta, ou a instalación dunha pasarela de madeira na Praia do Torno, para facilitar o acceso daquelas persoas con mobilidade reducida.\nAsí mesmo tamén se reforzou o número de papeleiras nos accesos ás praias e instaláronse diferentes paneis que recollen información sobre a calidade das augas dos areais –todas aptas para o baño- así como diferentes recomendacións a ter en conta no momento do baño, e ante a situación sanitaria que vivimos.\nDesde o Concello animan a toda a veciñanza e tamén ás persoas visitantes a que gocen destes espazos ao aire libre cos que temos o privilexio de contar en Cervo “sempre con responsabilidade, cumprindo a normativa sanitaria actual, e respectando o medio e a contorna”.


Hoxe pola mañá encontrei isto no blog Kabila e por suposto que eu tamén me uno\nMáis de tres millóns de persoas padecen enfermidades raras, na web de FEDER, podedes unirvos ao manifesto. Moitas enfermidades que teñen cada unha delas poucos enfermos. Por iso están abandoados e non se lles dá o trato que merecen, ou simplemente non se tratan, nin por parte dos laboratorios farmaceúticos, nin do Estado. Non son rendibles. Hoxe celébrase o seu día. O día de tres millóns de persoas que se atopan desprotexidas, con problemas de diagnóstico, con axudas mínimas.\nPublicado por Dilaida en 2/28/2009 No hay comentarios: Enlaces a esta entrada\nNon hai democracia sen ética. Hai, ética sen democracia, pero non democracia sen ética.\nA ética é unha concepción evaluativa da vida, un sistema de crenzas ou unha escala de valores socialmente compartidos, que animan a interpretación da realidade e que subxacen ás diferentes formas de organización institucional que unha sociedade decide darse.\nConcepcións éticas neste sentido houbo, moitas, posto que todos os seres humanos, en todas as épocas e lugares, participamos dalgún sistema de crenzas morais que dá sentido e pon orde á nosa acción no mundo.\nPero,non todas as concepcións éticas foron democráticas: hainas xerárquicas, aristocráticas, fundamentalistas, patriarcales, colectivistas...\nA democracia, pola súa banda, é unha concepción política sobre o goberno da sociedade que repousa sobre unha definición do que somos como individuos e dos dereitos e os deberes que nos corresponden como tales, é dicir, repousa sobre unha concepción ética. A democracia é un produto da modernidade occidental e non pode entenderse sen que se tomen en consideración as transformacións ocorridas nas concepcións éticas que lle serven de fundamento. Pode haber pois éticas non democráticas, pero NON PODE HABER UNHA DEMOCRACIA SEN ETICA.\nPublicado por Dilaida en 2/27/2009 1 comentario: Enlaces a esta entrada\nEstou "cabreadísima", estamos todos os días falando da educación dos nosos moz@s e que pasa da educación dos políticos?. Como se pode chegar ata ese extremo?\nBaltar(un cacique que chegou á deputación de Ourense hai moitos anos e que controla a maioría dos concellos da provincia, premia a todos aqueles alcaldes que son do PP e castiga aqueles que son doutros partidos, que se inventa postos de traballo para os amigos e os fillos dos amigos e moitas cousas máis...Isto foi o que dixo dun Conselleiro da Xunta que é do PSOE : "Está obsesionado conmigo y yo no soy candidato, no me presento, ni siquiera soy mujer porque entonces entendería que me tuviera ganas, si tiene obsesión por mí tengo que decir que es maricón". "Miserable y sinvergüenza".\nTeño que dicir que o señor Baltar é segundo a súa biografía "maestro de EGB".Que lle enseñaría aos seus alumnos?\nPublicado por Dilaida en 2/27/2009 2 comentarios: Enlaces a esta entrada\nA peor cara da dereita\nImaxinemos que se publican fotos de Manuel Fraga ou de Alberto Núñez Feijóo, os dous últimos candidatos do PP á presidencia da Xunta, a bordo do barco do segundo empresario máis importante de Galicia. Imaxinemos tamén que don Manuel sobe ao Xarey tras cruzar o porto de Sanxenxo, á vista de todo o mundo. Seguramente diriamos todos -os que vemos as fotos e os que estaban asomados ás varandas do porto- que os poderes económicos e políticos, en definitiva, as persoas de orde, saben entenderse e respectarse. Como máximo, os máis retranqueiros, lembrarían aquilo de cada cal ten o seu igual ou cada ovella coa súa parella.\nAgora imaxinemos que quen cruza o mesmo porto e se sobe ao elegante Xarey é o presidente socialista Emilio Pérez Touriño. Aí a cousa seguiría estando ben pero xa empezaría a cambiar. Non faltaría quen se preguntase que fará o líder dos socialistas galegos cun gran empresario e de que falarían persoas ás que os tópicos asígnanlles roles sociais tan preconcibidos como falsos. Pero, bo, sería unha imaxe tolerable, xa que o PSOE parece cada día máis un partido de orde e non aquel partido dirixido por uns mozos con pantalóns de pana e camisas de cadros.\nSigamos imaxinando. E vexamos agora cruzando o porto de Sanxenxo a un rapaz de Allariz, coñecido por Quin, que dirixe un partido nacionalista e de Galicia, e que chegou a ser vicepresidente do seu país, aliado cun socialista. De entrada habería xente que se puxese a comprobar se levaba a roupa mariñeira adecuada ás circunstancias pero, sobre todo, habería xente que non dese crédito á estampa. A que gran empresario galego se lle ocorre recibir no seu barco a un do Bloque, un deses políticos novos que nos queren converter Galicia nunha nación como Cataluña ou Euskadi?\nComo Jacinto Rey non vai poder dimitir de si mesmo, Anxo Quintana debería facelo antes do domingo; non vaia ser que os galegos non se crean as mentiras da dereita, voten e perda o PP, con todo o que iso supón para a xente de orde, que é, en definitiva, a que debe subirse aos iates e non eses do Bloque, que nin falan castelán e non queren que as multinacionais se fagan cos recursos de Galicia.\nSe me dis que foi o número un do PP pola Coruña -ou mellor, La Coruña- ao Xarey, pois, bo, iso está ben. En definitiva, Carlos Negreira está afeito a porse náuticos e sabe levar o xersei polos ombreiros, co estilo propio da xente fina. Agora, non me digas que se subiu ao barco Xosé Manuel Beiras cos seus rizos ao vento. E non porque neste caso non sexa unha persoa elegante, senón porque non vaia ser que se lle enreden. Os do Bloque está ben que vaian ás tabernas das aldeas e aos bares dos barrios; ata a algún concerto de violín, pero non aos veleiros de luxo, con empresarios.\nChega o 1-M e non deixa de ser un bo momento para que este país esperte. En liberdade.\nJosé Luis Gómez periodista de Xornal.com\nPublicado por Dilaida en 2/26/2009 1 comentario: Enlaces a esta entrada\nPor mero accidente escornouse a vacua verba\ncontra a boca vacúa da atávica vaca,\no telúrico teto\nque aleitou o alento ancestral\ndo noso sangue.\nA vaca mesma, a vaca real,\na auténtica vaca,\na propia vaca, a vaca en si,\na vaca xénero e especie e individuo,\na vaca alindada\nde lindo nome,\na épica vaca\nde homéricos ollos,\na bucólica vaca\ndas humildes bocas\nestá morrendo na corte\nesa mañá de domingo.\nSen vaca non habería verbo,\nnin berce, nin verso\n(os sucos do arado trazounos a vaca)\nIn articulo mortis faise evidente\nque a vaca é entre todos o artigo primordial.\nA vaca xunguida, a conxunción de todos;\na vaca no prado, o suxeito pacente;\no destino da vaca suxeito á xente.\nE doe o seu refolgo substantivo\nna hipotáctica corte\ne resoa no sobrado e na eira adxectiva\na agonía adverbial da vaca,\nmorrendo nos pronomes\n(e na memoria destes\nos anos da fame).\nPor iso non foramos á misa, porque a vaca morrera na corte tras unha fantasmal agonía na noite hiperbólica.\nE o predicador (son moitos os que lembran aínda hoxe o caso) botara prestes (un dicir) pola boca contra aquela familia de ateos\nGonzalo Navaza: Libra, 2000.\n”A vaca é o símbolo da paz.\nVale máis o que significa unha vaca que o que simboliza un león rampante. Xa o dixo un dos nosos economistas: ” A árbore xenealóxica dunha vaca de leite é máis útil que a árbore xenealoxíca dun aristócrata”.\nA vaca esquenceuse dos cornos e dános o seu traballo, o seu leite, a súa carne, o seu coiro e a carne e o coiro dos seus fillos. Non pode darnos máis.\nA vaca é o amparo dos pobres libres.\nSe non fose polo leite das vacas a piolleira das cidades morrería desnutrida.A vaca é a ama de cría da Humanidade.\nO día que Galiza sexa unha comunidade cooperativa ergueremos un gran movemento cunha vaca de bronce dourado.\nO día que saibamos o que vale unha vaca, Galiza quedará redimida.\nPublicado por Dilaida en 2/25/2009 4 comentarios: Enlaces a esta entrada


Pasamos unha tarde sen praia co Imán na rúa do Príncipe\n25 agosto, 2009 desarrollo Crónicas, Sin categoría\nO grupo Imán convocou unha acto sociocomunitario na rúa do Príncipe no que baixo o lema "Unha tarde sen praia" quería poñer na axenda da clase política a apertura do tan necesitado albergue para persoas sen teito e aproveitar para lembrar que na nosa cidade seguen a morrer persoas por causa da pobreza. Deixamos o texto lido no acto de onte e o enlace á nova publicada no Faro de Vigo.\nActo sociocomunitario "Unha tarde sen praia", Albergue xa para as persoas sen teito\nComo xa é costume para nós, traemos un agosto máis as nosas toallas de praia á rúa do Príncipe para confeccionar con todas elas un tapiz multicolor e solidario. Un tapiz co que pretendemos expresar publicamente a nosa indignación e pesar ante a situación de confrontamento entre os responsables do Concello de Vigo e da Xunta de Galicia en relación ó proxecto do Centro de Emerxencia Social; situación que está a demorar ata o insoportable a apertura deste espazo urxentemente necesario.\nHoxe nesta rúa queremos denunciar o incumprimento das promesas feitas e esixir que Concello e Xunta acometan sen demora e con responsabilidade unha negociación que culmine na inmediata apertura do Centro de Emerxencia Social na nosa cidade.\nPublicamente afirmamos que non estamos dispostos a permitir que a falta de vontade política nin os intereses partidarios impidan que dito servizo abra as súas portas canto antes. As persoas sen fogar non poden aceptar nin unha demora máis. Mentres os políticos fan promesas que finalmente non cumpren e realizan declaracións públicas nun sentido e no contrario, as pesoas sen fogar loitan por sobrevivir en condicións realmente adversas: enferman ou ven como se agravan as súas doenzas, malviven en situacións indignas, e mesmo, con dolorosa frecuencia, atopan a morte.\nPor iso non queremos rematar este acto sen lembrar a catro persoas sen teito que faleceron recentemente na nosa cidade. Tres deles na primeira quincena do mes de xullo, nunha infravivenda, nunha choupana e nun portal dunha céntrica rúa respectivamente; o último hai apenas uns días nun recuncho do noso Casco Vello. Os catro veñen a se engadir á listaxe interminable, insufrible, de compañeiros e compañeiras empobrecidas que atoparon a morte antes de ver que Vigo contaba cun Centro de Emerxencia Social para as persoas sen fogar.\nNo seu nome, no nome de todas as compañeiras e compañeiros finados ó longo destes máis de 13 anos que levamos loitando por un albergue de titularidade pública, dirixímonos ós responsables políticos para que deixen a un lado intereses e diferencias, e pacten dunha vez por todas a inmediata apertura do Centro de Emerxencia Social na nosa cidade.\nRúa do Príncipe, luns 24 de agosto de 2009\nEntrada anterior:Unha tarde sen praia, acto polas persoas sen teito\nSiguiente entrada:O comercio xusto achégase ao capitalismo


Os recortes matan - Pontevedra Viva\nO colapso das urxencias do Hospital Xeral de Vigo non é unha situación nova. ÿ vox populi en toda a cidade. As historias de doentes que teñen que padecer esperas maratonianas de máis de 7 e 8 horas son moi frecuentes, como o son as dos pacientes aparcados nos corredores do hospital. Tamén os sustos que ten provocado esa situación, por exemplo en forma de desmaios. Onte unha paciente de 80 anos morría na sala de espera despois de tres horas de agarda. E todo malia as derivacións de pacientes a outros centros de saúde, mesmo algún privado.\nÿ difícil acertarmos a asegurar se a demora na atención médica puido ser causa ou un factor acelerante ou agravante do proceso que resultou nesta morte. Porén, este caso volve poñer en evidencia as insuficiencias que as políticas de recortes, impostas polo Partido Popular, xeran nun servizo vital como é a atención sanitaria.


O fortín vibrou coa gran tarde de Primo | SD Compostela\nCelebración do segundo gol de Primo, nun partido patrocinado por Segundo Rey. Foto: Amadeo Rey.\nO cántabro, no seu regreso ao Vero Boquete, selou un hat trick para que o Compos siga invicto\nSantiago de Compostela, a 17 de Novembro de 2019.\nNon hai quen lle tosa á SD Compostela no Vero Boquete. Os branquiazuis, de novo, sumaron de tres e fixérono na gran tarde de Primo. O dianteiro cántabro, no regreso ao fortín compostelanista, demostrou o seu olfacto goleador para selar un hat trick que supuxo o 3-0 final. Un gol na primeira e dous na segunda deixaron o triunfo na casa, e coa portaría cero.\nVolvía o Compos ao seu fortín e facíao para disputar o derbi contra o Arzúa. O partido, con dous conxuntos valentes, presentábase como moi atractivo e iso notouse na bancada, que presentou a mellor entrada do que vai de tempada. Era un día tamén no que as choivas de días anteriores deixaron paso, por momentos, a que lucise incluso o sol. E o duelo servía, a maiores, para o re-debut de Primo no Vero Boquete.\nEran tantas as circunstancias, que os branquiazuis non querían que se escapase esa traxectoria inmaculada que presentan como locais. Por iso, desde o inicio, mostraron as súas credenciais, ese xogo de toque que recibe encomios de propios e estraños e que tantos réditos lle dá ao conxunto dirixido por Yago Iglesias.\nEse dominio na posesión meteu ao Arzúa no seu propio campo, tentando tapar como fose todas as vías de auga. O entramado servíalle para defender a súa área, aínda que o Compos atopaba espazos con paciencia. Así, no dez, rozaron o tanto nas botas de Miki, pero o extremo, tras controlar unha fermosa asistencia de Pablo Antas, atopouse co pé de Isra.\nCon todo, o gol podía chegar en calquera acción e chegou, obra, como non, do dianteiro de San Pantaleón. Os nosos tiraron de decoro para loitar ata tres despexes, e o último deles, caeu nos pés de Primo, quen, demostrando o seu enorme catálogo de recursos, picou o esférico por encima do porteiro, mandándoo á rede con sutileza.\nCorenta e un minutos tardou Primo en mollar no fortín, pero non contento con iso, non sería o seu único tanto da tarde. Á volta dos vestiarios, o Compos ampliaría a vantaxe nun novo man a man resolto polo cántabro. Miki, despois de gañar o duelo co lateral, serviulle a asistencia para que o dianteiro, regatease a Isra cun toque ao carón, e fusilase logo ao fondo das mallas.\nMáis relaxados coa vantaxe, os branquiazuis atoparon máis ocos na zaga rival e rozaron o terceiro en varias oportunidades. Primeiro, Miki, nun novo man a man, atopouse co porteiro. Despois, Gabri Palmás, tras un novo roubo en zona ofensiva, lanzou axustado, pero salvou a córner o meta. E en terceira instancia, Pablo Antas, nunha falta desde a frontal, mandou a pelota con sutileza e esta pegou no poste.\nParecía que non habería máis goles, ante un Isra cada vez máis crecido, máis aínda cando lle sacou o terceiro a Primo nun man a man no que se fixo grande, pero finalmente, a diana acabou chegando e foi a do hat trick. Saro entrou con espazo pola banda, chegou a liña de fondo e serviu o pase da morte para que Primo puxese a guinda á súa gran tarde. Dixo na súa presentación que se relambía vendo as ocasións que xeraba o equipo no Vero Boquete e hoxe entendeuse o por que.\nCo terceiro, o Compos rebaixou un pouco o ritmo, aproveitou para que o goleador da tarde recibise a súa merecida ovación e pechou o duelo cunha nova vitoria no seu fortín, no que segue invicto. Ademais, novamente, demostrou a súa fiabilidade defensiva, deixando o seu arco a cero e sen apenas conceder ao rival. Con este ritmo mostrado na casa, os nosos desexan ampliar a dinámica lonxe dela, na próxima saída contra o Paiosaco.\n3- SD Compostela: Pato; Saro, Álvaro Casas, Soto, Jimmy; Baleato, Pablo Antas; Miki (Brais Abelenda, m.60), Josiño, Gabri Palmás (Rodri Alonso, m.72); e Primo (Alberto Freire, m.81).\nÁrbitro: Quintairos Rial (Vigo). Amoestou a Primo, polo Compos, e a Isra P., polos visitantes.\nIncidencias: Estadio Verónica Boquete de San Lázaro. Partido da décimo terceira xornada de liga do grupo 1 da Terceira División disputado ante 1300 espectadores. Antes do inicio gardouse un minuto de silencio polo pasamento de José Luís Fidalgo Veloso.\nImbatibles, de novo, os equipo...\nOs cadetes seguen coa súa gra...


Redondela súmase á rede galega de praias sen fume - Vigo al minuto\nO Concello de Redondela quere incluir a parte dereita da praia da Punta, en Cesantes, na rede galega de praias sen fume, á que xa se sumaron 22 praias máis e que está especialmente pensada para aos areais que teñen o galardón de Bandeira Azul.\nEste ano vanse valorar os resultados sobre o areal comparando a calidade da area coa zona que segue sendo libre para fumadores e para o ano se o resultado é bo converterase todoa a praia da Punta en área libre de tabaco.\nCon esta iniciativa buscase un dobre beneficio xa que incide na saúde dos cidadáns e repercute tamén no medio ambiente xa que as cabichas son un residuo altamente contaminante, que tarta moito en desaparecer e cunha gran dificultade para a súa eliminación tanto por medios manuais como mecánicos.\nO Concello colocará a sinalización e repartirá folletos informativos aos cidadáns. Unha vez informada a cidadanía o acceso será libre non haberá sancións pero dende o concello se espera que a iniciativa teña acollida e se cumpra para poder valorar os beneficios desta inclusión no programa implusado pola Consellería de Sanidade da Xunta de Galicia.\nTan pronto sexa incluida a praia no programa izarase unha bandeira e colocaránse carteis que delimitarán a zona incluida no programa.\nUn muerto en un accidente entre un autobús y un turismo en Catoira


Ribadeando: Ribadeo, 80% a favor\nRibadeo, 80% a favor\nVarios días sen escribir ábrenme un amplo abano de temas. Collo un xa case lonxano, correspondente a xoves pasado, a folga do ensino. Coido que nono se pode falar da folga sen dicir o por que. E o por que, máis que a LOMCE en si, é a política de Wert en conxunto: o sr. ministro non só se adica a facer unha lei máis sen amañar o anterior, senón que avala a diminución de orzamento e o desmembramento e diminución do público fronte ó privado.\nA pesares do anterior, na convocatoria de xoves, o IES de Ribadeo tivo unha incidencia de folga do 20% entre o profesorado. Significa iso que o 80% está a favor do ministro? Polo que observo, diría máis ben que o 90% (alomenos) está máis ben en contra, pero ... hai varios factores a ter en conta que aproveitan ó ministro. Un é, como non, o non cobrar o día de folga, que ven supoñendo 1/20 do do mes, unha volta botados prorrateos por días festivos. Cousa importante despois dunha baixada do soldo que suma en relación ó custe da vida, máis do 30% dende o 2007, pero que tamén representa unha das facetas da protesta, que se quixera ter e, ó tempo, supón un freo á protesta.\nOutra cousa é a apatía: 'non se vai conseguir nada'. Está claro, xa o dí o refrán, que quen non chora, non mama. Está claro que para conceguir algo hai que loitar por el. E está claro (e aquí está o meollo) que é necesario que porteste moita xente para conseguir algo para todos. Así, uns por outros, a casa por barrer ... e feita un desastre. Este argumento solapa perfectamente con outro: 'os outros non apoian, que vas facer ti só' ... co que se reforza a postura anterior para ademáis, botarlle a culpa ós demáis da propia inacción: non vas á folga por culpa dos demáis, porque os demáis non van (e claro, os demáis non van porque ti non vas ...). Este razonamento, ademáis, remata sendo sendo un regodeo: 'se conseguen algo, tamén me vou beneficiar eu', pasando de ser un posible vector de folga a unha rémora social.\nPoderiamos ver asemade a participación dos estudantes, por exemplo. Ou, dada a minoría de idade en xeral dos estudantes en Ribadeo, da postura dos pais. E decidiríamos que aparentemente a educación non debe ser moi importante.\nAínda así, parece que a nivel estatal a incidencia foi algo maior e que polo menos este consello de ministros pasado non se lle deu adiante. Algo se logrou.\nVoltemos atrás ... e ben, de que trata? - De que trata, que? - Pois a LOMCE. - Ah! iso xa é máis complicado, e repito, entendo que non se pode tomar a lei dun xeito illado, pero, de claquera xeito, se non me vou poñer en folga por ela, que máis da? ... Isa é a postura que entendo maioritaria, o pasotismo que permete calquera atropello de dereitos sen sequera saber que se está a producir.\nPublicado por Agremon ás 5/13/2013 07:51:00 a.m.\nGaiás, Gaiás, ...\nRibadeo e os vascos\nQue son 10 €?\nNota de prensa da Mesa de asociacións do concello ...\nSon terrorista? Si (iso din)\nPraias do concello de Ribadeo. Grazas, OKFN-SP!\nContrastes dentro de Ribadeo en catro fotos\nA consecuencias do pleno ...\nQue hai do meu? (e III)\nQue hai do meu? (II)\nQue hai do meu? (I)\nPleno en Ribadeo e xestión da nova\nUnha petición recibida, unha petición liberada. Qu...\nNo entorno da festa\n7 de xaneiro de 2002, na Voz de Galicia ... sobre ...\nArteixo, Rianxo, ...\nDe novo, o galego\nLembrando un amigo\nRibadeo contra o cancro\nSello da Ponte dos Santos sobre a ría de Ribadeo\nDoutras residencias lonxe de Ribadeo\nSanidade na costa e no interior ... é un dicir\nBenvidos! Isto é o futuro (se non reaccionamos)\n1 de maio. Falemos do tempo


Escrache dos traballadores de Ence ao alcalde de Pontevedra con insultos e golpes conta o seu coche | Noticias de Galicia | CRTVG\nPublicado o 12/03/2021 15:14\nUn grupo de traballadores de Ence e empresas auxiliares protagonizaron este xoves unha protesta contra o alcalde de Pontevedra, Miguel Anxo Fernández Lores, contrario á permanencia da fábrica que a pasteira ten na cidade, ao que insultaron mentres saía do Concello e lle golpearon o coche.\nEsto foi o que sucedeu esta mañá na Alcaldía de Pontevedra.\nNUNCA CEDEREMOS ÁS CHANTAXES, EXTORSIÓNS OU AMEAZAS!#Encefóradaría https://t.co/fbDtfiiMLk\n— Miguel Anxo F. Lores (@Lorespontevedra) March 11, 2021\nOs traballadores, convocados polo sindicato Comisións Obreiras, decidiron encerrarse sobre as once da mañá nas dependencias administrativas do Concello para reclamar unha reunión co goberno municipal pontevedrés. O secretario de organización de CCOO en Pontevedra, José Luis García Pedrosa, acompañou os manifestantes e censurou que BNG e PSOE non buscasen "alternativas" para resolver a situación de Ence.\nAcusou a ministra para a Transición Ecolóxica Teresa Ribeira de estar "a perseguir" o persoal da pasteira para "darlle caza" e advertiu que "se pensan que lles vai saír gratis están tremendamente equivocados". "Só nos deixan como camiño a loita combativa", apuntou o representante sindical.\nA protesta produciuse sobre as tres da tarde, cando Fernández Lores e membros do seu equipo abandonaron o Concello escoltados pola Policía Local. Entre berros e insultos, os traballadores perseguiron o rexedor ata o aparcamento onde tiña o seu coche e, ao saír, trataron de bloquear o seu paso e golpearon repetidamente o vehículo.\nO alcalde estuda emprender medidas legais e os traballadores negan que houbese perigo. Lores acusou ao Partido Popular e a Ence de estar detrás destas accións.\nTamén o PSOE responsabiliza á empresa. Dende o Partido Popular insisten en rexeitar calquera tipo de violencia e os traballadores din que van amnetr as mobilizacións en defensa dos seus postos de traballo.\nTras este episodio, o alcalde e mais o portavoz municipal do PSOE, Tino Fernández, compareceron en conferencia de prensa para denunciar a "ocupación" do Concello por parte dos manifestantes. "Non viñan concentrarse, senón que viñan directamente a agredir verbalmente e mesmo fisicamente as persoas que alí estabamos", sinalou o rexedor nacionalista.\nFernández recoñeceu que nalgún momento tivo medo pola súa "integridade física" ante a "violencia" empregada polos traballadores.\nComo se traballa baixo a terra, a centos de metros de profundidade?\nSanidade pon o foco na Coruña: cribado masivo e tests no aeroporto e na estación de tren


Serxio Pazos:«Cada vez que escapo cos amigos tomamos viños e copas e acabamos pechando Marín»\nCarlos Fernández 27 febrero 2014 22:50 h.\nMarín O Morrazo festas pregoeiro Serxio Pazos\nO pregón que dará comezo ao Entroido marinense estará a cargo do actor galego Serxio Pazos. Declárase un namorado destas datas e asegura ter amigos en Marín. Na súa intervención, promete facer rir aos asistentes con suxestións de disfraces, temas de actualidade e coa súa habitual espontaneidade\nO vindeiro domingo, a partires das 13.15 horas, o actor Serxio Pazos lerá o pregón que marcará o inicio do Entroido en Marín.\nQue significa para vostede o Entroido?\nPor culpa da nosa profesión, os actores estamos a disfrazarnos todo o ano e cando chegan estas datas podo dicir: «por fin non me disfrazo de nada, só de min mesmo». Escapamos un pouco da profesión e aproveitamos o Entroido para non ter que disfrazarnos. Por outra banda, son un tipo de Ourense que mamou a infancia en Xinzo da Limia, que son amante do ‘triángulo maldito’ Laza-Verín-Xinzo, onde a nosa familia, de pequenos tirou moito para que nos disfrazáramos. Por riba, eu xa era un cabeza tola ao que lle gustaba facer cousiñas de teatro. Para min é unha época moi de gozar. Creo que é unha das máis divertidas que hai.\nQue é o que máis lle gusta destas datas?\nSon moi simpáticas, onde se come ben, se bebe ben e pronto ben a Coresma, que nos vai tener -en teoría- corenta días sen probar carne (ri).\nTen pensado de que se vai disfrazar este ano?\nEstou preparando unha sorpresa, pero non deberíamos de dicila.\nCando escoita a palabra Marín, que lle vén á memoria?\nA miña relación máis forte con Marín é polo cine de época. Todos recordamos aquelas películas que se fixeron na Escola Naval, como ‘Botón de Anclas’, con Fernando Fernán Gómez. Hai unha etapa do cine español que tira para Galicia. Para min, Marín foi, dende a infancia, un referente do cine español.\nE máis aló da ficción?\nSempre me trataron ben nas Rías Baixas, onde teño bos amigos. Cada vez que me escapo a Marín tomamos viños e copas. E acabamos pechando Marín. Nas vilas pequenas segue a haber moito ambiente e a xente sae, son catro bares e que se coñecen e non é a gran cidade, onde se perdeu o encanto.\nPodemos saber algunha cousa do seu pregón? Pode dar algunha pista?\nNo Entroido, a xente o que fai é buscar o disfraz máis simpático. Farei un recordatorio dos posibles traxes que a xente de Marín podería poñer. Moitos poderían disfrazarse da Infanta, que é moi sinxelo, só hai que dicir «no sé» cando che preguntan de que vas disfrazado. Ou de Iñaki Urdangarín, que che aforras a careta, só levas careto. Faremos algunhas bromas sobre como disfrazarnos de cicloxénese e tamén de tónicas.\nComo vai animar aos marinenses a gozar do Entroido?\nO pregón é unha arenga á festa. E como tal, primeiro hai que pedir educación e respectar a quen non quere divertirse. Pero hai que gozar de todas as maneiras posibles, dentro dos límites da decencia e da legalidade. Temos que beber, emborracharnos, comer, tocar carne en todos os sentidos e temos que disfrazarnos e pasalo ben. Despois, nestas festas hai xente que ten que limpar todo o que mancha o que se está divertindo. Respectemos aos varrendeiros, á seguridade, a Protección Civil, á Policía, que eles non se poden disfrazar porque lles toca facer garda.\nQue proxectos novos ten como actor?\nSigo co monólogo ‘Sé galego, my friend’ e estou a preparar un novo.\nSerxio Pazos:«Cada vez que escapo cos amigos tomamos viños e copas...


pito1 substantivo masculino1 Cría das aves, en especial a da galiña. Unha rolada de pitos. SINÓNIMO polo2 FRASES E EXPRESIÓNS CON pito Coma un pito Moi mollado. Chegou á casa coma un pito. Coma pitos Moi mollados. Non levaban paraugas e puxéronse coma pitos. pito2 substantivo masculino1 Instrumento que serve para asubiar. O árbitro sinala as faltas co pito. SINÓNIMOS asubío, chifre, subiote2 familiarCigarro Acendeu un pito cunha brasa.3 popularPene Na fonte había un Cupido que botaba auga polo pito.


Noticiero TG: A carne da IXP Vaca Galega / Boi Galego chega á gran distribución\nA carne da IXP Vaca Galega / Boi Galego chega á gran distribución\nDesde os seus inicios no 2017, a IXP Vaca Galega / Boi Galego vai abrindo oco no mercado pouco a pouco. Debido ás características diferenciais do vacún maior, a súa principal canle de comercialización é a restauración e a hostalaría; pero a demanda aumenta tamén a través da gran distribución, a onde agora chega a carne certificada por esta IXP.\nCoa apertura dun novo hipermercado en Vigo, Alcampo é a primeira cadea en comercializar carne de Vaca Galega, e faino ademais nos seus tres establecementos da cidade. Ofrece así aos seus clientes unha carne de vacún maior de alta calidade, garantida mediante a certificación da Indicación Xeográfica Protexida. Deste xeito, Alcampo incrementa a aposta polas carnes certificadas, posto que xa comercializa tamén a carne amparada pola IXP Ternera Gallega en toda a súa rede de establecementos de España, tanto da categoría Ternera Gallega como de Ternera Gallega Suprema.\nA presenza de Vaca Galega / Boi Galego na gran distribución debe servir de estímulo para aumentar a identificación do vacún maior nas explotacións e tamén a certificación do produto amparado nas industrias cárnicas inscritas na IXP. Unha liña pola que o Consello Regulador invita a apostar a todos os axentes implicados para dar resposta á crecente demanda e así xerar riqueza no sector, fomentando o bo uso do nome de Galicia no mercado en torno ás carnes de vaca e de boi.\nUnha IXP en crecemento\nComo nova Indicación Xeográfica Protexida, Vaca Galega / Boi Galego crece pouco a pouco, debido ás cualidades propias do vacún maior, que require de tempos de produción moito máis longos e depende de factores como a idade do animal ou o seu acabado final. Circunstancias que propician que o produto amparado aínda sexa escaso, pero con grandes opcións de crecemento xa que os consumidores, cada vez máis informados e interesados na calidade dos alimentos, demandan carnes con garantía certificada.\nAta o de agora, a venda da carne da IXP centrábase en establecementos especializados en vacún maior de alta calidade, tanto en carnicerías con produto denominado premium como na canle Horeca, non só de España, senón tamén de países centroeuropeos. Coa súa presenza nas cadeas de distribución, ábrense novas oportunidades de mercado.\nA IXP Vaca Galega / Boi Galego pechou o ano 2020 con máis de 1000 ganderías inscritas e 186 toneladas de carne certificada; das que 173 toneladas foron de Vaca Galega e 13 de Boi Galego.


Mel para a perda de peso | Sitio web oficial Dietonus\nComo sempre, a dieta prohibe o consumo de produtos de confeitería e azucre en Xeral. Pero moita xente non quere poñer-se con el. Isto non é sorprendente. Para a maioría da xente, a vida, sen doces parece espectacular. A persoa que estraga o humor, ás veces incluso depresión. O feito é que, para moitos, este é un dos principais praceres da vida e é difícil de desistir de inmediato.\nPero non todos tan malo, a alternativa de azucre aínda está alí. O produto, que é recomendable que desexan perder peso é chamado de mel. Non é menos doce que o azucre e ten moitas propiedades beneficiosas.\nA primeira vista, o mel e a perda de peso – son incompatibles dous conceptos. Pero non é. A diferenza do azucre, o mel para a perda de peso axuda a eliminar os radicais libres a partir do corpo humano, porque eles afectar negativamente a súa saúde.\nMel para a perda de peso, un efecto positivo sobre a saúde de todo o corpo, dando-lle con nutrientes necesarios durante a perda de peso. Moitas veces fame nunha dieta é malestar, fatiga, debilidade, apatía. Mel dieta é posible.\nA vantaxe de mel máis azucre é que o mel para a perda de peso non causar aumento do apetito e ten un baixo índice glicêmico e iso é moi positivo para a saúde e perda de peso.\nPor suposto, esta dieta é moi atractivo para o dente doce. Pero vale lembrar que este produto pode causar reaccións alérxicas graves. Porque a tendencia a Alerxias é o principal contra-indicación para a observación de tal dieta. En presenza de diabetes tal dieta é estrictamente prohibida, xa que contén glicosa.\nSe ten calquera problema coa vesícula biliar, o uso do anterior produto non é recomendable.\nAs mulleres embarazadas deben absterse de mel wraps. De enfermería, non están autorizados a consumir mel co estómago baleiro para a perda de peso, e, en Xeral, en comida, e, especialmente, bebidas, que son recomendados para mel dieta.\nCalquera dieta recoméndase beber máis auga, porque é útil para o corpo. Mel, sen excepción durante conformidade chamadas para unha bebida. Probe o seguinte receitas con mel perda de peso:\nCal 20 GM.\nAuga – 1 litro.\nMétodo de preparación: pele as xenxibre, moer e poñer no fondo da cociña. Engadir o mel e todo isto despeje auga fervendo, a continuación, engadir o zume de limón.\nEsta bebida é a perda de peso con mel é recomendable beber durante todo o día. Xenxibre con mel para a perda de peso acelera o metabolismo e axuda a queimar o exceso de graxa corporal.\nCon limón e xenxibre\nEstá feito da mesma maneira como o primeiro, pero no canto de cal engadido para o limón.\nXenxibre, limón e mel para a perda de peso, ten que beber ao longo do día. Durante o día ten que beber polo menos un litro.\nTodos os coñecidos de queima de graxa efectos de canela. Se mestura canela con unha pequena cantidade de mel, acontece bebida moi saborosa. Canela con mel para a perda de peso gran ferramenta.\nCanela – media colher de chá.\nAuga – 250 ml — é recomendable beber antes de deitarse\nUn vaso de auga, despeje canela, para dar infusións, a bebida fría, engade dúas culleres de té de mel.\nMel – unha culler de sopa por 100 mililitros de auga\nLimón – 10 pingas de zume, 100 mililitros de auga.\nTodos despeje quente (non quente!) con auga fervida. De limón e mel para a perda de peso debe beber pola mañá, ten un efecto de alta enerxía.\nMel e auga\nEstes dous ingredientes non é necesario para ser listado. Vostede pode cambiar o seu número, pero debe seguir a proporción de 2 culleres de té por 100 mililitros de auga.\nO método de cocción é moi simple: dous ingredientes que precisa para mesturar co outro e beber durante todo o día.\nMel e auga para a perda de peso moi importante para a limpeza do corpo é moi efectivamente elimina toxinas e loita contra a debilidade e problemas de saúde, que ás veces aparece durante a dieta de limpeza.\nTé con mel\nPode utilizar negro ou verde té con mel para a perda de peso, vai ter para engadir mel en lugar de azucre, 2 culleres de té de 250 gramos de té.\nÉ mellor beber o té con mel para perda de peso antes de durmir, aínda que pode durante todo o día. Té con mel para a perda de peso non é só unha bebida deliciosa, ten unha alta efecto contra arrefriados.\nNon só bebidas son útiles para a queima de quilos extras. Moi eficaz de mostaza con mel para a perda de peso cociñados nunha salsa.\nMostaza – 100 gramos.\nMel – 120 gramos.\nSalsa de soia – 2 culleres de sopa.\nCebola – unha cebola pequena.\nGinger 15-20 gramos.\nMétodo de preparación: cebola e xenxibre para moer no liquidificador para unha polpa. Mel e mostaza mesturado con salsa de soia e engadir ao anterior picado ingredientes.\nEsta salsa pode ser con sabor a carne e pratos de peixe.\nMasaxe de mel:\nMel lixeiramente calefacción e engadir o seu aceite esencial favorito. Toda esta mestura ben e utilizar a masaxe áreas de problema.\nBaños de perda de peso\nBaño Nº 1. En unha bañeira de auga quente, disolver dúas culleres de sopa de mel. Tomar un baño de trinta minutos. Para aumentar o efecto de mel baño debe ser tomado todos os días para dúas semanas.\nEste anti-celulite baño, que acelera moito a circulación sanguínea, contribuíndo a queima de graxa. Mesmo despois de dous ou tres aplicacións, pode ver o primeiro resultado.\nBaño Nº 2. 100 gramos de mel quente, mesturar con leite e o seu aceite esencial favorito. A mestura despeje a auga quente é no baño de polo menos trinta minutos.\nEste baño de axuda a rejuvenescer e hidratar a pel.\nMostaza — mel wrap. Unha culler de sopa de mostaza Dijon para dúas culleres de sopa de mel. Estender a mestura sobre o problema áreas (estómago, coxas, bezerros). Instalar o lubricados lugares con película adherente. Despois de media hora, lavar con auga morna. Se a sensación de queimação é moi forte e é imposible de resistir, a continuación, lavar a mestura debe ser moito máis cedo.\nA segunda receita wraps. Necesarios: dúas culleres de sopa de mel quente, e vinagre na mesma cantidade. Os ingredientes son mesturados. Aplique a mestura nas áreas de problema. Enrole o problema áreas con papel aluminio. Aplicada mestura e lavar despois de unha hora.Wraps son moi eficaces en calquera fase da celulite. Unha envoltura de adelgazamento con mel axuda a reducir o peso. Mellora a pel aspecto.\nO mel pode ser usado non só para perda de peso. Unha máscara feita de acordo cos seguintes ingresos, axudar a rejuvenescer a pel e loitar contra a inflamación.\nMel máscara para o rostro.\nMel – unha culler de té.\nAceite de rícino – unha culler de té.\nMaionesa – unha culler de sopa.\nZume de limón – unha culler de té.\nO método de preparación e uso: calefacción Mel e mestura co resto dos ingredientes. Aplique unha capa espesa de wraps e manteña por 20 minutos.\nEsta máscara é o mellor, axeitado para o envellecemento da pel, que visiblemente suaviza e aperta-lo.


dor na retina: O I.I.\nollado por oko ás 22:09\nCoidese vostede que non lle hai nada máis importante que a saude...Tamén hai lei anti-kalimotxón???... como se fai esa gráfica...qué datos se piden??\npois a verdá é que é un pouco intuitiva. fas unha lista das cousas máis significativas nun periodo de tempo, tamén estados de ánimo e todo o que ce pareza importante. daslle valores e colócalos nuneixe. e a curva que che dea é o teu Índice de Ilusión\nen canto á miña saúde... véxoa bastante mal. e o kalimotxo, home, non está prohibido beber na rúa que eu saiba, aínda que hai bastante policía polas noites, polo menos por onde eu ando...\nNon sei, ás veces tamén pasa iso de que che vai ben e todo suma pero andas baixa de ánimo sen saber por que. Iso é o peor porque non sabes moi ben que cambiar para que a situación mude... Eu entón penso que teño que tomar máis vitaminas e que iso do ánimo e a ilusión vai e vén, así que todo é esperar :)\nSeguro que a parada do 21 de decembro en Compostela levantará o teu índice de ilusión, só quedan 11 días. Eu voltarei a Galicia o 20, pero non sei se farei escala en Compostela. Así e todo a do día 5 sentoume moi ben. De seguro que a ti tamén.\na ver se chega pronto a ilusión, logo...\npara o 21 andará polas nubes, agardo!


O acto de clausura tivo lugar o 20 de xuño no Salón de Sesións da Casa do Concello. O Alcalde convocou a tódolos nenos inscritos que participaron de setembro a xuño na oferta educativa e deportiva ofrecida durante o curso escolar.\nTódolos nenos do Concello de 3 a 16 anos puideron beneficiarse dunha ampla oferta que, de xeito gratuíto, viña a contribuír á súa formación reforzando os contidos educativos impartidos nos seus respectivos centros escolares.\nAsí, inglés, matemáticas, lengua e lingua para cada un dos ciclos e niveis educativos, formaron parte da oferta deste curso escolar.\nA formación nas novas tecnoloxías, parte importante do desenvolvemento da sociedade actual, estaba contemplada cos cursos de informática que con gran éxito veñen xa a ofrecerse desde fai varios anos.\nTampouco podía faltar o deporte coas clases de fútbol sala, baloncesto, bádminton e patinaxe.\nCoa entrega dos diplomas o Alcalde rematou esta tempada desexando ós rapaces unhas boas vacacións e coa promesa de seguir apostando por este importante esforzo que beneficia, tanto ós nenos e nenas que asisten, como ás familias.


Premio Osixeno de Honra para Isaac Díaz Pardo e premio Dioxina para a conselleira do Mar e o presidente de Pescanova |\nHome Actualidade Premio Osixeno de Honra para Isaac Díaz Pardo e premio Dioxina para a conselleira do Mar e o presidente de Pescanova\nSANTIAGO .- A asociación para a Defensa Ecolóxica de Galiza (ADEGA) fallou os premios Osixeno e Dioxina e concedeulle o premio Osixeno de Honra a Isaac Díaz Pardo, pola súa traxectoria de compromiso coa cultura do país. Os premios Osixeno nesta ocasión corresponderon á Plataforma pola Defensa da Ría de Arousa, na categoría de colectivo e ao ex-alcalde de A Veiga, Fernando Fernández Yáñezna, categoría individual. Os premios Dioxina, á actitude ou actuación máis agresiva e insustentábel, outorgáronllo aos “líderes” mundiais responsábeis do fracaso da Cimeira do Clima de Copenhagen. Na categoría individual o premio foi ex aequo a Manuel Fernández de Sousa-Faro, presidente de Pescanova e á conselleira do Mar Rosa Quintana.\nUn ano máis, e van xa 9 edicións, a Asociación para a Defensa Ecolóxica de Galiza (ADEGA) falla os premios OSÍXENO e DIOXINA. Estes recoñecementos pretenden subliñar a millor e pior actuación de persoas ou colectivos a prol (premio OSÍXENO) ou en contra (premio DIOXINA) do medio natural.\nDende que no ano 2000 a delegación e ADEGA en Compostela instituira estes premios, inicialmente cun carácter local, a repercusión de determinados comportamentos teñen sobre o ambiente fixo que pronto acadaran un carácter nacional. Deste xeito, en anteriores convocatorias foron premiadas diversas institucións, persoas e colectivos que como as Plataformas Veciñais contra o Plano Acuícola (2007) mereceron o premio Osíxeno polo seu labor en defensa do ambiente de Galiza. Na banda contraria, empresas como ENDESA-FENOSA-IBERDROLA (2008) ou colectivos coma os incendiarios responsábeis dos lumes de 2006, foron tamén “recoñecidos” co premio Dioxina polas consecuencias negativas da súas actuacións insustentábeis.\nHai tres anos ampliamos o carácter destes premios establecendo dúas modalidades para recoñecer o labor tanto de colectivos como de persoas en cada unha das categorías.\nisaac.jpgOutra das novidades é que este ano ADEGA quere conceder tamén un premio OSÍXENO DE HONRA a toda a traxectoria vital de compromiso co noso país e coa nosa cultura de D. Isaac Díaz Pardo. Resaltamos tamén con esta mención o papel transcendente de Díaz Pardo na conservación do legado xeolóxico de D. Isidro Parga Pondal, coidando dos fundos do Laboratorio Xeolóxico de Laxe. Estes fundos son agora custodiados e postos en valor no Instituto Universitario de Xeoloxía, dependente da Universidade de Coruña.\nNas demáis categorías, os/as premiados/as nesta edición de 2009 son:\n[Depósitos do Ferrazo] -Categoría colectivo: Á Plataforma pola Defensa da Ría de Arousa (PDRA) pola súa teimuda loita en defensa da ría e contra a aberración que supoñen os depósitos de hidrocarburos do Ferrazo (Vilagarcía), en pleno corazón dun dos ecosistemas marítimos máis diversos e produtivos do mundo. As súas iniciativas, exemplo de intelixencia e compromiso coa Terra, veñen de ser refrendadas polas sentenzas do TSXG e do Tribunal Supremo, que declaran ilegais as autorizacións concedidas polo governo Fraga ao carecer a obra de estudo de impacto ambiental.\nFrancisco Fernández-Categoría individual: Ao ex-alcalde de A Veiga Fernando Fernández Yáñez recentemente obxecto dunha moción de censura por “ecoloxista radical”. A súa aposta polo desenvolvemento sustentábel do seu concello promovendo o turismo respectuoso, a criazón dunha aula da natureza e de varios roteiros, a substitución da feira de caza “Trevenatio” polo festival “Trevincafolk” e, especialmente, a súa oposición á estación de esquí e ao parque eólico en Pena Trevinca así como a unha canteira de lousa en Riodolas, fíxolle obxectivo dos especuladores que baixo a acusación de “ecoloxista radical” desaloxárono da alcaldía. Diante disto, o Sr. Fernández declarou que “ecoloxista radical é o millor insulto que me poden adicar”.\n[Os responsábeis son estes. Crédito: FlickR] -Categoría colectivo: Aos autoproclamados “líderes” mundiais, responsábeis do fracaso da Cimeira do Clima en Copenhaguen. A súa falta de visión, arrogancia e irresponsabilidade impediron acadar un acordo ambicioso para a loita contra ao cambio climático. Sen acordos vencellantes, sen cifras realistas para rebaixar as emisións, sen mecanismos de control, sen datas de cumprimento… os principais governantes do mundo perderon unha oportunidade crucial para acadar un comprimoso serio de redución de GEIS, traizoando as esperanzas que millóns de persoas tiñamos depositado nesta xuntanza.\n-Categoría individual: Ex aequo para Manuel Fernández de Sousa-Faro, presidente de PESCANOVA e a conselleira do Mar Rosa Quintana, dúas caras dunha mesma e insustentábel moeda. A prepotencia, a soberbia e a cobiza polo noso patrimonio natural do primeiro, concretada no proxecto de destrución de Touriñán, e a escandalosa ignorancia, desprezo pola lei, e connivencia da segunda coa deterioración da nosa costa, fanos máis que merecedores deste “recoñecemento”.\nOs premios entregaranse no decurso dun xantar de confraternización que terá lugar o vindeiro sábado 9 de xaneiro ás 14 horas na casa de xantar “O Dezaseis” de Compostela.\nRegal Cerámicas na “Feira mercado de artesanía da comunidade de Madrid” e na “Ofeitoaman” en Vigo


Digitalización de la Industria | Inova\nEstamos especializados en detectar as necesidades das empresas industriais e atopar aquelas solucións tecnolóxicas con maior potencial para impulsar a súa competitividade.\nSe hai un sector no que a transformación dixital atopa todo o seu sentido, é a industria. Innovación, produtividade, escalabilidade, transformación de procesos, mellora de produtos… A dixitalización está a revolucionar un sector que tradicionalmente xerou progreso económico e transformación social pero que multiplica aínda máis o seu impacto en todos os niveis da cadea de valor.\nAínda que cada vez son máis as empresas do sector industrial que asumen a necesidade de incorporar á súa estratexia os últimos avances tecnolóxicos e as novas técnicas de produción, non sempre saben como facelo.\nItinerarios de dixitalización industrial\nDefinición de follas de ruta para a implantación de tecnoloxías habilitantes nas empresas industriais.\nElaboración e implantación de programas de formación en industria e loxística 4.0.\nBenchmarking tecnolóxico, coordinación e apoio na implantación de itinerarios de dixitalización industrial.\ndesenovolvementos A MEDIDA\nDesenvolvemento de solucións 4.0 para casos específicos de aplicación, en ámbitos como a intelixencia artificial e a visión por ordenador.\nEn Inova deseñamos unha metodoloxía que se adapta ás circunstancias de cada empresa industrial, sempre tendo en conta o seu perfil, formación e potencial. Para que nada quede ao azar. Para converter o reto dixital nunha garantía de éxito.


Aprobada a Lei de Administración Dixital de Galicia - Código Cero - Diario Tecnolóxico de Galicia\nAprobada a Lei de Administración Dixital de Galicia\nmartes, 9 de xullo do 2019 Redacción\nO marco xurídico para converter en realidade unha eAdministración plena, universal e accesíbel, a Lei de Administración Dixital de Galicia (LEDIXGA) recibiu este martes 9 de xullo o visto e prace do Parlamento autonómico. A aprobación implicou o remate do trámite parlamentario, tralo proceso de exposición pública e logo de que a lei fose aprobada na mesa de persoal da Xunta co “voto unánime de todas as organizacións sindicais”, lembra a Axencia para sa Modernización Tecnolóxica de Galicia, AMTEGA, engadindo que a novo marco xurídico “adapta á realidade do sector público autonómico as obrigas das leis estatais 39 e 40/2015”.\nA nova lei, explica a axencia, aséntase en tres principios: o principio de “só unha vez”, que busca ceibar aos cidadáns de ter que reclamar datos que xa obran en poder da Administración; o principio da proactividade, que se dirixe a facilitar que a Administración forneza de servizos personalizados e se adiante ás necesidades da xente; e o principio de automatización dos procesos para conseguir unha xestión máis eficiente.\nEntre as grandes novidades do novo marco aprobado hoxe sitúase a evolución das actuais oficinas de Rexistro cara a espazos de asesoramento e apoio, “nos que prestará asistencia aos cidadáns na xestións online coa Administración, tanto na presentación de escritos e solicitudes como na tramitación da identificación dixital ou na formalización de apoderamentos de representación”.\nAMTEGA lembra que a lei tamén establece a posta en marcha da figura do funcionario habilitado, que posibilitará que unha persoa autorizada ou un funcionario poda realizar trámites telemáticos en nome doutra persoa.\nEn definitiva, a iniciativa busca consolidar a sede electrónica da Xunta como “o punto de acceso único, sinxelo e accesíbel na rede a calquera recurso ou servizo da Administración, dando especial relevancia ao cartafol do cidadá, no que poden xestionar dixitalmente toda a información referente aos seus trámites administrativos e consultar o estado dos mesmos “con todas as garantías de seguridade”.\nA norma define, “por primeira vez”, a creación dun marco galego de competencias dixitais, tomando como referencia o marco común da Comisión Europea nesta materia, para que “os cidadáns poidan acreditar os seus coñecementos tecnolóxicos e mellorar as súas competencias profesionais”. Ademais, promoverase a e-inclusión con actuacións de formación en función do nivel (alfabetización, capacitación e innovación dixital), na que a rede de aulas CeMIT “constituirá un instrumento de apoio importante”, explica a axencia autonómica, engadindo que a lei abrangue a definición dun plan de capacitación dixital do empregado público dirixido a todas as persoas que traballan nas administracións galegas e que permitirá acadar o certificado galego de e-competencias.\nO regulamento senta xa que logo os alicerces para “o desenvolvemento do posto de traballo dixital do empregado público” e regula o Arquivo Electrónico Administrativo como “o elemento que vai dar acollida a todos os expedientes autonómicos en tramitación e os rematados”.\nO novo marco xurídico tamén establece que o Centro de Proceso de Datos (CPDI) e a rede corporativa da Xunta constitúen “infraestrutura básica precisa para dar soporte á Administración Dixital, que deberán asegurar a prestación de todos os servizos tecnolóxicos a nivel de posto de traballo”.\nA lei tamén fixa que a Xunta disporá dun plan de continuidade dos servizos dixitais, que determinará os requisitos de seguridade, calidade e continuidade, as accións preventivas, correctivas e reactivas e o establecemento de responsabilidades que permitan garantir a dispoñibilidade dos ditos servizos.\nPara facilitar o seguimento dos avances e o seu impacto no funcionamento interno e na relación cos cidadáns a norma contempla a creación dun sistema de indicadores da eAdministración. A análise dos datos que proporcione o sistema, xa en marcha, permitirá introducir melloras na implantación dos servizos. Ademais, a lei aposta pola potenciación do Observatorio da Sociedade da Información e a Modernización Tecnolóxica de Galicia (OSIMGA) como “órgano asesor dixital para a extensión da modernización tecnolóxica da Comunidade Autónoma de Galicia”.\nDomusVi e o CITIC fixan novas liñas de colaboración en envellecemento activo\nmartes, 15 de outubro do 2019\nBioIncubatech contará con recursos físicos e dixitais para converternos en referentes bio\nSamsung permitirá que os seus dispositivos reciban pagamentos por NFC\nSecuestran a conta de atención ao cliente de Correos en Twitter\nLugo, o primeiro destino europeo onde recalarán as Aulas Newton de Boeing\nMar Capeáns convidou ás rapazas a participar plenamente nos cambios TIC que nos agardan\nluns, 14 de outubro do 2019\nO CPETIG impulsa as vocacións tecnolóxicas femininas\nA comunidade investigadora en datos a gran escala xúntase a semana vindeira no CITIC\n· DemosXWeb: Xestión, Recadación e Inspección de Ingresos para as Administracións Locais\n· DemosXWeb: Solucións SAP para pemes, a túa empresa feliz coa industria 4.0\n· Xestión administrativo-loxística dunha empresa de distribución con Odoo ERP


A USC RECADA PRETO DE 20.000 EUROS NA OLIMPÍADA SOLIDARIA DE ESTUDO PARA A REHABILITACIÓN DE CATRO ESCOLAS EN HAITÍ\nA oitava edición da campaña, que consiste en que cada hora de aprendizaxe se converte nun euro para proxectos solidarios, desenvolveuse de novembro a decembro nos campus de Santiago e Lugo.\nUn total de 19.859 horas de estudo, convertidas en outros tantos euros, foi o resultado na oitava Olimpíada Solidaria de Estudo, que entre o 5 de novembro e 5 de decembro pasados, se desenvolveu na Universidade de Santiago de Compostela. Trátase de catro mil cincocentos euros máis que a pasada edición, na que recadaron 15.272 € por horas de aprendizaxe realizadas nas salas e bibliotecas dos campus compostelá e lugués.\nA falta dos resultados globais, Galicia foi a comunidade española que rexistrou un maior número de participantes fronte ao segundo posto acadado en 2009. Unhas cifras que tamén teñen o seu reflexo na universidade compostelá, que se sitúa á cabeza en número de horas solidarias de estudo.\nA olimpíada solidaria, na que participan centros e entidades de 15 países distintos, está organizada pola Fundación Coopera e Cooperación Internacional e ten por obxecto recadar fondos para proxectos educativos. Na USC esta colaboración realízase a través do Servizo de Participación e Integración Universitaria da Vicerreitoría de Estudantes e Formación Continua. Concretamente, 18 centros do campus de Santiago e 3 do de Lugo involucráronse na oitava edición desta campaña solidaria.\nO diñeiro recadado en 2010 irá destinado á rehabilitación de catro escolas en Haití e á reinserción escolar de 4.832 nenos dende o punto de vista físico e psicolóxico. Cabe recordar que o país sufriu hai preto dun ano un terremoto que deixou a preto de setecentos mil nenos en idade escolar sen colexios.\nNo que respecta aos resultados obtidos na USC, hai que salientar que a universidade compostelá segue a incrementar notablemente a súa participación nesta actividade solidaria. Concretamente, aumentou en 4.587 as horas de estudo solidario respecto á campaña desenvolta en 2009. Por centros, destaca a biblioteca Concepción Arenal, situada no Campus Vida de Santiago, con 5.708 euros recadados por outras tantas horas de aprendizaxe. A continuación, séguenlle a sala de estudo da Facultade de Farmacia con 2.141 horas, a biblioteca Intercentros de Lugo con 1.981 e Física con 1.508. Tamén cabe salientar que a participación feminina duplicou á masculina no cómputo total de horas rexistradas e foi maior en case todos os centros, tal e como de detalla na seguinte ligazón: http://xornal.usc.es/xornal/acontece/2010_12/noticia_0088.html


Os Favoritos de María Ruído » Os favoritos de\tOs favoritos de\nPublicado o 06 Nov 2003 Artista plástica e escritora, María Ruído ven desenvolvendo desde hai tempo proxectos interdisciplinares sobre a elaboración social dos corpos e das identidades sexuais no ámbito de debate dos novos feminismos.\nMaría Ruido (Ourense, 1967) é artista e escritora. Desde 1995, desenvolve proxectos interdisciplinares sobre a elaboración social dos corpos e a(s) identidad(es), e sobre as formas de construcción da memoria colectiva e\npersonal, fundamentalemente a través do vídeo, a fotografía e a fotomontaxe. Actualmente vive e traballa en Madrid, onde imparte clases de Narrativas Audiovisuais e de Hº do Videoarte no Istituto Europeo di Design, e é, ademais, profesora invitada en cursos de postgrado e doutoramento na Universidade de Vigo e na UCM. Ven de sacar do prelo dúas publicacións: unha é a rescritura da súa tese doutoral, “Plural-Líquida”, sobre a incidencia do feminismo na representacion dos corpos a partir dos anos 60 , e a outra, un estudio critico sobre a artista cubana Ana Mendieta. María está agora traballando con Uqui Permui nun proxecto de coordinacion e creacion chamado “corpos de produccion”, un proxecto de arte publico na cidade de Santiago cun seminario de traballo para finalizar un ano de traballo que tara lugar en febreiro do 2003, e cuias liñas principais son a confluencia de practicas politicas e practicas artisticas no espacio publica, e a posibilidade de construir novas formas de visibilidade dos corpos neste espacio. Ó mesmo tempo, esta rematando en Barcelona a edicion dun proxecto no que leva implicada 2 anos, “La memoria interior”, sobre a ultimamente “moi\ninteresadamente” esquecida memoria na nosa propia emigracion a partir da súa propia familia, sobre a construccion da memoria colectiva e personal , e sobre as formas de narrar a historia.\nMaría Ruído usa Internet para informarse, e especialmente para comunicarse con outras persoas. ä hora de usar da información en Internet, María sinala “o interes dalgunhas paxinas que fan o que se chama “contrainformacion”, e que a min me serven para informarme e para coñecer outras perspectivas que non son as das grandes multinacionais da noticia.Ademais teñen a posibilidade de poder editar as nosas propias noticias, e convertirnos no que todas e todos somos, suxeitos da historia”.\nhttp://www.nodo50.org/ Proxecto autónomo de contrainformación telemática orientado aos movementos sociais, un servidor de Internet onde conflúen voces antagonistas e alternativas desde un amplo espectro político.\nXornal electrónico de información alternativa\nPaxina social de Hartza (Oso), con material político explícito e colaboracións sobre todos os temas a xeito de e-zine.\nContra-información crítica na rede\nCentro de medios independentes. Unha alternativa comunicativa global ao imperio dos grandes media http://www.sindominio.net/\nPor un dominio antagonista en Internet, pola necesiade de comunicar libremente.


O BNG chama á cidadanía porriñesa a manifestarse contra a corrupción\nBNG O Porriño | 23 de xuño de 2014\nO Bloque convoca unha concentración contra a corrupción para o luns día 30 de xuño ás 18h, na Praza do Concello, coincidindo coa celebración do pleno da corporación municipal previsto para este día. Queremos facer un chamamento aberto ao conxunto da cidadanía porriñesa para manifestarnos contra unhas prácticas corruptas que tanto están a danar a imaxe do noso municipio.\nO alcalde Nelson Santos, e os concelleiros Jose Manuel Jacobo e Manuel Alejandro Alonso, persoas acusadas de ter cometido, segundo se desprende da investigación xudicial, delitos graves como prevaricación administrativa, tráfico de influencias, malversación de caudais públicos ou fraude ilegal; así como de dirixir unha rede clientelar para aproveitarse politicamente da necesidade de persoas desempregadas, non poden permanecer máis tempo ocupando un cargo público.\nA gravidade das acusacións esixe que se asuman responsabilidades políticas. Santos, Jacobo e Alejandro teñen que presentar a súa dimisión. O PP ten que dar resposta a unha situación que se volveu insostible. O silencio das e dos concelleiros do PP que polo de agora non están implicados na causa, fainos cómplices políticos necesarios desta forma corrupta de xestionar o concello. O Porriño non pode permitirse un goberno que se salta a legalidade para beneficiar a empresas dos seus achegados e vender favores políticos. O vecindario ten que expresar a súa repulsa ante esta situación.\nPodes ver este artigo na próxima dirección /articulo/sen-categorizar/bng-chama-cidadania-porrinhesa-manifestarse-corrupcion/20140623154012000975.html


Twitter reduce a visibilidade de chíos violentos de Donald J. Trump - Código Cero - Diario Tecnolóxico de Galicia\nOs chíos de Trump considerados violentos aparecen ocultos agás que o usuario decida voluntariamente consultalos\nA relación entre o presidente dos EE.UU. e Twitter resulta un tanto paradoxal, pois Donald J. Trump ten unha das contas de usuario de maior impacto global, pero tamén é unha das máis conflitivas, abrindo debates sobre as normas que deben rexer a plataforma e a busca do equilibrio entre o interese público e as condicións do servizo, xa que Trump chegou a ameazar a outros países con declararlles a guerra, o que é un nivel de violencia que en condicións normais suporía a expulsión do usuario.\nNos últimos días este equilibrio non puido manterse, xa que o presidente publicou uns chíos poñendo en dúbida o voto por correo, chegando a describilo como unha fraude, o que levou a que Twitter tomase unha medida sen precedentes na conta de Trump: etiquetar a información divulgada como pouco fiable, e incluíndo unha ligazón con máis información sobre o tema achegada por verificadores de feitos.\nDesta volta Trump colleu unha perrencha, e como reacción publicou un borrador de orde executiva para «previr a censura en liña», no que quere limitar a liberdade de Facebook, YouTube e Twitter para controlar a visibilidade dos contidos, ou sexa, para dar vía libre a calquera tipo de falsidade como un tipo de liberdade de expresión mal entendida. De feito, dende as comisións federais de Comercio e Comunicacións, que serían os organismos encargados de velar sobre este asunto, amosaron reparos ante as intencións do presidente, e non faltan voces que apuntan tanto á clara ilegalidade da orde executiva de Trump como á imposibilidade de facela efectiva.\nDende Twitter parecen estar moi seguros da súa postura, e a poucas horas da publicación da orde executiva da Casa Branca marcaron un dos chíos do presidente como información que viola as normas da plataforma por supor unha «glorificación da violencia» baseándose no contexto histórico, polo que agochan o contido do chío (sendo posible velo ao premer voluntariamente sobre o mesmo) para evitar a instigación a cometer actos violentos. O chío problemático poderá consultarse, pero non será posible respondelo, darlle a gústame ou rechouchialo, como medida de seguridade.\nO controvertido chío son declaracións de Trump sobre as protestas que están a ter lugar en Mineápolis tras a morte do afroamericano George Floyd por mor dun abuso policial, que poderían parecer inofensivas se as tomamos literalmente, pero a frase «cando os saqueos comecen, comezarán os tiros» non é orixinal de Trump, senón que é unha cita do xefe de policía de Miami durante as revoltas racistas de 1967, lembrado por declaracións moi pouco afortunadas sobre a violencia policial. Enténdese así que as declaracións de Trump non só poden resultar ofensivas, senón que tamén poden desencadear actos violentos no mundo real, de aí que reducir a súa difusión sexa considerado por Twitter como un acto de responsabilidade.


René Clair - Wikipedia, a enciclopedia libre\nRené-Lucien Chomette, nado en París o 11 de novembro de 1898 e finado en Neuilly-sur-Seine (Altos do Sena, Illa de Francia) o 15 de marzo de 1981 foi un director de cinema francés, coñecido como René Clair.\nRené Clair con Erik Satie, 1924\n11 de novembro de 1898\n15 de marzo de 1981\nNeuilly-sur-Seine, Altos do Sena\nLycée Louis-le-Grand e Lycée Montaigne\nNaceu e medrou no distrito de Les Halles, en París, fillo dun vendedor de xabón. En 1917, con dezasete foi condutor de ambulancias durante a Primeira Guerra Mundial, antes de ser declarado inválido por unha ferida na espiña dorsal. As súas visións dos horrores da guerra quedaron plasmados no libro de poesía La Tête de l'homme, que non foi publicado. Trala guerra comezou a traballar como xornalista en L'Intransigeant.\nDespois de coñecer a cantante de music-hall Damia e escribirlle cancións, invitouno a visitar os estudios Gaumont en 1920, onde se estaba a rodar un filme. Clair aceptou un papel protagonista en Le Lys de la vie entre outros. En 1922, converteuse en editor dun suplemento cinematográfico da revista Théâtre et Comœdia illustrés. Pouco despois traballou como axudante do director Jacques de Baroncelli.\nEn 1924 dirixiu o seu primeiro filme, Paris qui dort, e antes de ser exhibido Francis Picabia e Erik Satie pedíronlle que fixese unha curtametraxe para que fose amosado como parte do seu ballet dadaísta Relâche; así foi como creou Entr'acte e se converteu nun membro destacado da vangarda parisiense.\nAínda que inicialmente se amosou escéptico sobre o cinema sonoro, logo deuse de conta das súas posibilidades creativas, explorando as súas ideas en filmes como Sous les toits de Paris ou À nous la liberté. Tras varios éxitos comerciais foi contratado por Alexander Korda para traballar en Inglaterra, onde realizou tres filmes coa colaboración de Robert E. Sherwood como guionista debido as limitacións lingüísticas de Clair.\nEn 1940 Clair e a súa familia, xunto con Julien Duvivier marcharon aos Estados Unidos como parte dun plan do goberno de Francia para establecer un centro de produción francés no país. Porén, cando chegaron a Nova York o plan xa non existía e foi directamente a Hollywood, onde varios estudios estaban interesados en contratalo.\nA súa primeira experiencia estadounidense, The Flame of New Orleans, estreouse en 1941, o mesmo ano que o goberno de Vichy lle retirou a cidadanía francesa, que logo lle foi devolta. O filme fracasou, non sendo igual os seus seguintes filmes rodados nos Estados Unidos, especialmente, And Then There Were None.\nVolveu definitivamente a Francia en 1946, cun contrato da RKO para rodar un filme no país. Durante a década de 1950 as novas xeracións de críticos considerárono un dos grandes representantes do cinéma de qualité e en 1960 entrou na Académie française.\nEntr'acte (1924), curtametraxe\nParis qui dort (1924), curtametraxe\nLe Fantôme du Moulin-Rouge (1925)\nLe Voyage imaginaire (1926)\nLa Proie du vent (1927)\nLa Tour (1928) , curtametraxe\nLes Deux Timides (1928)\nQuatorze Juillet (1933)\nCasei cunha bruxa (1942)\nLes Fêtes galantes (1965)\nRené Clair na IMDb (en inglés).\nBibliografía sobre René Clair\nTraído desde «https://gl.wikipedia.org/w/index.php?title=René_Clair&oldid=5809432»\nÚltima edición o 4 de xullo de 2021 ás 18:52\nA última edición desta páxina foi o 4 de xullo de 2021 ás 18:52.


O teletexto cumpre 28 anos - BlogR\nO teletexto cumpre 28 anos\nOla a todos. Aos millenials igual nin vos soa a palabra teletexto, outros pensaredes que xa non existe, pero segue en activo e hoxe cumpre 28 anos. Os 90 foron a época dourada dunha canle de información, que con catro cores e a golpe de píxel, se coaba nas antigas teles de tubo. Os nostálxicos e os hipsters seguen a utilizalo e saltou a Twitter con grandes momentos que repasamos.\nNo Mundial do 82, o de Naranjito, comezou a emisión en probas do servizo de teletexto en España, pero o seu lanzamento definitivo non chegaría ata o 16 de maio de 1988. Así o anunciaba TVE nesta campaña que non ten desperdicio :\nDous detalles cos que vos quedaredes: o primeiro teletexto chamábase Telecinco, así que cando naceu a cadea en 1990 con Valerio Lazarov á fronte, tiveron que cambiarlle o nome. E outro dato que igual non sabiades, só estaba dispoñible de 17 a 22h.\nNunha época en que o máis moderno era o teléfono de casa, o teletexto revolucionou o acceso á información. Con só pulsar unha tecla da tele, tiñas acceso ás noticias, o tempo, os resultados do fútbol, o horóscopo ou os resultados da lotería e a ONCE, en pleno auxe do Telecupón de Carmen Sevilla . Que tempos!\nMoitos o ven como o internet dos 80. O certo é que é o máis parecido que había e chegou a ser unha forte competencia á prensa escrita. Para facervos unha idea, a finais dos 90 chegou a ter máis de 10 millóns de usuarios. A burbulla do teletexto foise desinchando, pero coidado que aí segue dando guerra .\nE en parte grazas a xente como Joaquín Valverde, que recentemente viamos na prensa, explicando a súa dedicación ao teletexto. Xornalista retirado, escribe a páxina 557 dende o ano 1997.\nAdemais desde o televisor, podes consultar o teletexto desde as páxinas web das canles, como RTVE, Antena 3 ou laSexta. Algunhas non quedan ancoradas no pasado e ata teñen conta en Twitter, como RTVE.\nPrecisamente twitter devolveulle o esplendor de outrora, convertendo en trending topic unha crítica sobre os premios Oscar publicada no teletexto de Antena3 . Nela, a xornalista parecía non estar moi contenta coa elección de ‘Birdman’ como mellor película por riba de ‘BoyHood’: “Porque aínda que a película que Richard Linklater rodou ao longo de 12 anos fixese historia marcando un fito, os académicos de Hollywood decidiron premiar a virguería do mexicano Alejandro González Iñárritu, cinta rodada simulando un único plano secuencia. Que xa ves ti. Pero non nos deixemos levar pola rabia”.\nFonte do gif\nA primeira canle en incorporar o teletexto, a BBC, poñía fin a este servizo en 2012 despois de catro décadas.\nNoutros países a cultura do píxel converteu en arte o teletexto. En Berlín celébrase o International Teletext Art Festival. Aquí tedes algúns traballos moi chulos:\nChámao anticuado, chámao vintage ou como queiras, pero o certo é que o teletexto é unha icona dunha época e sábelo. E aí segue, informando, entretendo e sendo fonte de información para miles de usuarios.\nEtiquetas: mundo R, os de R, R Cable, teletexto, televisión R


Aprende en familia coa tecnoloxía | Voluntariado Dixital\nUn exemplo disto é a web http://aprendoencasa.educacion.es do Ministerio de Educación e Formación Profesional posta en marcha ao comezo do confinamento para facilitar o acceso a diferentes recursos, ferramentas e aplicacións que faciliten ao profesorado, familias e alumnado a continuidade da actividade educativa durante o período de suspensión das clases presenciais debido ao estado de alarma.\nOutro exmeplo é a web do EspazoAbalar da Xunta de Galicia para o fomento da cultura dixital onde poderedes realizar consultas ou enviar suxestións, consultar diferentes blogs con contido educativo, acceder a vídeos e ao repositorio de contidos educativos dixitais. Ademais dispón dunha canle de YouTube especializada aberta para todo o público.\nAs bibliotecas públicas seguen a ser fonte de información a través da plataforma GaliciaLe de préstamo libros electrónicos, películas, revistas e audiolibros ou a través dos seus recursos en liña onde recollen multitude de temas que de seguro vos resultarán útiles.\nEste momento tamén pode ser perfecto para a aprendizaxe de novos coñecementos en materia de idiomas ou para perfeccionar o noso. Para este último, o programa “Medrar en galego” recolle recursos como os audiovisuais infantís “As miñas primeiras letras Galegas” ou “Os Axóuxeres”, entre outros, recursos musicais que achegan ensinanzas sociais e comunitarias como “Nun mar azul” ou “Nun colo da fala” e propostas de diferentes xogos para facer cos nen@s que van desde adiviñanzas ata recursos interactivos.\nPor último, un pouco de diversión educativa!! Desde Internet Segura for Kids ofrécenos unha recompilación dos recursos máis divertidos para xogar na casa e aprender sobre ciberseguridade. Todos os recursos están publicados na súa web e podes descargalos de xeito gratuíto. Ademais dispoñen dunha Liña de Axuda en Ciberseguridade do INCIBE, por se tes dúbidas, no teléfono 017.


Sí, que preguiza.\nLevo como cousa de un par de meses embarcado noutra aventura cinematográfica, e pouco tempo tiven para adicarche.\nA historia na que estou como "Screenplay adviser" hase chamar: A Momia Verde, ou a Ameaza da Momia Verde, ou A Momia Verde ataca de novo... ou aljo así.\nNon está ainda decidido, e como o guión inicial non é meu se non de dous colegas (Adrián del Río e Andrea Candame) cos que estou colaborando como eso que puxen máis arriba, e que na realidade é de avogado do demo, non che podo adiantar moito máis que xa imos pola quinta versión da peza orixinal e ainda lle habemos de dar algunha voltiña para pulila máis.\nPor certo, se sabes de alguén que dispoña dun Mac con programa de edición de video en HD, que saiba que será recibido no equipo como auga de Maio. É o único fleco do proxecto que ainda non temos amañado.\nE xa que estou, non quero deixar pasar a ocasión sen aclararlle ó Sr. Rajoy e ó Sr. Feijoo que o feito de que non estivera en Madrid rodeando o Congreso non quere dicir (de nengunha maneira) que estea de acordo coas súas mañas de desmantelamento dos dereitos polos que os nosos/as devanceiros loitaron deixándose a pel e moitos/as a vida.\nNon estiven,simplemente, porque co machetazo que vostedes lle deron ó meu soldo non me cumpría baixar a Madrid.\nPero, ollo, de eso a que me tomen por un que apoia as súas políticas (???) de recorte e exterminio da clase media do País... median uns cuantos anos luz.\nEn fin, supoño que os resultados que están recollendo colman todos os seus anhelos, tan só falta a pronta recuperación do NODO e do TOP.\nNon, non os culpo, os galegos demostramos nas últimas eleccións que (salvo uns cuantos iluminados) están na súa maioría de acordo con re-pagar as medicinas, con que se emprobeza o esino público, a xustiza universal e a sanidade pública e todo o que vdes. propugnan.\nÉche o que hai.\nSí, xa sei o que me dixo o avó Paco o do Ferrol: "Haga como yo, no se meta en política". Pero, que lle queres...\nComentarios (3) - Categoría: Xeral - Publicado o 08-11-2012 19:21